
Здравейте, какви разходи мога да поискам да ми бъдат признати от Общото събрание на Етажната собственост, когато апартамента ми е наводнен заради запушване на канализационната тръба? Мога ли да претендирам разходи за почистване или ремонт на апартамента ми?


 

Обезщетение при наводнение
==========================

 

Здравейте, 


съгласно чл. 48, ал. 6 и ал. 7 от Закона за управление на етажната собственост всеки собственик може да извърши със собствени средства, материали и/или труд необходим ремонт на общи части на сградата без решение на общото събрание. Разходите за извършване на ремонта, направени от собственик за негова сметка, с решение на общото събрание се възстановяват или се прихващат от дължимите от него вноски по чл. 50 след представяне на документи, удостоверяващи плащанията.  

(7) (Изм. – ДВ, бр. 57 от 2011 г.) Ако разходите, извършени от собственик, не бъдат възстановени по реда на ал. 6, той има право да предяви иск срещу останалите собственици.


В случая обаче Вие претендирате разходи за почистване и ремонт на апартамента, който е Ваша собственост, а не обща част, следва да удостоверите причината за запушването на канализационната тръба и каква е отговорността на етажната собственост в тази връзка.


Поздрави,  

адв. Николина Митова  

тел. 0898 303092


